Sukladno Zakonu o fiskalnog odgovornosti (Narodne novine broj 118/18) i članku 46. Statuta Dječjeg vrtića Mali medo KLASA: 601-01/22-01/12, URBROJ: 2137-25-1-22-2 od 14. studenog 2022. godine, ravnateljica Dječjeg vrtića Mali medo donosi

**PROCEDURU**

**NAPLATE PRIHODA U DJEČJEM VRTIĆU MALI MEDO**

**Članak 1.**

Ovom procedurom utvrđuju se kriteriji i mjere, te se propisuje postupak naplate potraživanja Dječjeg vrtića Mali medo (u nastavku teksta: Dječji vrtić).

**Članak 2.**

Mjere naplate dospjelih, a nenaplaćenih potraživanja iz članka 1. ove Procedure odnose se na:

* Sredstva od priženih usluga boravka djece u Dječjem vrtiću,
* Sredstva po ostalim osnovama potraživanja koja se mogu pojaviti u Dječjem vrtiću.

**Članak 3.**

Mjere naplate dospjelih, a nenaplaćenih potraživanja obuhvaćaju sljedeće:

* Usmeni kontakt ili kontakt telefonom,
* Pisani poziv za plaćanje putem obavijesti,
* Pismena opomena,
* Otkazivanje pružanja usluge,
* Pokretanje ovršnog postupka radi naplate potraživanja.

**Članak 4.**

Uzimajući u obzir vrijednost pružene usluge kao i trošak slanja opomena za neplaćanje, te troška postupka prisilne naplate (ovršni postupak), procedura o dinamici upućivanja opomena za plaćanje, opomena pred otkazivanje usluga kao i pokretanje ovršnog postupka vrši se sljedećim postupcima:

1. Ukoliko plaćanje po izlaznom računu-uplatnici nije izvršeno u dospijeću navedenom u ugovoru sklopljenom s korisnikom Dječjeg vrtića do kraja mjeseca za prethodni mjesec, Dječji vrtić će u razdoblju ne duljem od 30 dana dužniku poslati opomenu o dospjelom dugu za plaćanje. Dospijeće u opomeni je 8 dana.
2. Ukoliko poduzeta mjera ne rezultira uplatom od strane dužnika, Dječji vrtić će dužniku privremeno otkazati pružanje usluga (nemogućnost dovođenja djeteta u vrtić do podmirenja duga), a nakon toga u roku od 30 dana od dospijeća opomene o dospjelom dugu, Dječji vrtić će dužniku u potpunosti otkazati pružanje usluga.
3. Ukoliko se i nakon poduzetih mjera ne uspije naplatiti dospjelo dugovanje, u daljem roku od 30 dana od dana otkazivanja pružanja usluga, uslijedit će ovršni postupak putem javnog bilježnika za naplatu dospjelog potraživanja.
4. Dužniku se može odobriti obročna naplata duga temeljem pisanog zahtjeva za obročnu otplatu duga. U zahtjevu je potrebno navesti dinamiku otplate duga. Zahtjev se podnosi ravnatelju koji ako zahtjev smatra opravdanim odobrava obročnu otplatu duga.

**Članak 5.**

Ukoliko se utvrdi da su potraživanja nenaplativa primjenom navedenih mjera utvrđenih u članku 4. ove Procedure (u slučaju nemogućnosti naplate temeljem pravomoćnih odluka nadležnih tijela, zbog nastupanja zastare sukladno važećim zakonskim propisima, ukoliko potraživanja nemaju valjanu pravnu osnovu, u slučaju kada iznos potraživanja obzirom na troškove naplate nije isplativ ili drugim slučajevima propisanim zakonom) potraživanje se može djelomično ili u cijelosti otpisati sukladno prijedlogu ravnatelja i odluke Upravnog vijeća Dječjeg vrtića.

**Članak 6.**

Za praćenje naplate zadužen je ravnatelj kao i za poduzimanje mjera za naplatu prihoda.

**Članak 7.**

Ova Procedura stupa na snagu danom donošenja, a objavljuje se na oglasnoj ploči Dječjeg vrtića.

KLASA: 601-02/23-03/07

URBROJ:2137-25-1-23-1

Gornja Rijeka, 13. ožujak 2023. godine

Ravnateljica:

Janja Ivančan